পরের জায়গা পরের জমিন

ঘর বানাইয়া আমি রই

আমি তো এই ঘরের মালিক নই।।

সেই ঘরখানা যার জমিদারি

আমি পাইনা তাহার হুকুমদারী

আমি পাইনা জমিদারের দেখা ।।

মনের দুঃখ কারে কই।।

জমিদারের ইচ্ছামত দেই না জমি চাষ

তাইতো ফসল ফলে না রে

দুঃখ বারো মাস।।

আমি খাজনাপাতি সবই দিলাম

তবু জমিন আমার হয় যে নীলাম ।।

আমি চলি যে তার মন জোগাইয়া

দাখিলায় মেলে না সই।।

পরের জায়গা পরের জমিন

ঘর বানাইয়া আমি রই

আমি তো এই ঘরের মালিক নই।।