ওরা আমার মুখের ভাষা কাইরা নিতে চায় ।।

ওরা কথায় কথায় শিকল পরায় আমার হাতে-পায়ে

ওরা কথায় কথায় শিকল পরায় আমাদেরই হাতে-পায়ে

ওরা আমার মুখের ভাষা কাইরা নিতে চায় ।।

কইতো যাহা আমার দাদায়, কইছে তাহা আমার বাবায় ।।

এখন কও দেহি ভাই মোর মুখে কি অন্য কথা শোভা পায়

কও দেহি ভাই

এখন কও দেহি ভাই মোর মুখে কি অন্য কথা শোভা পায়

ওরা আমার মুখের ভাষা কাইরা নিতে চায় ।।

সইমু না আর সইমু না, অন্য কথা কইমু না

যায় যদি ভাই দিমু সাধের জান, আহা যায় যদি ভাই দিমু সাধের জান,

এই জানের বদল রাখুম রে ভাই, বাব-দাদার জবানের মান

ও হো..হো..হো….বাব-দাদার জবানের মান

যে শুইনাছে আমার দেশের গাঁওগেরামের গান

নানান রঙয়ের নানান রসে, ভইরাছে তার প্রাণ ।।

যপ-কীর্তন, ভাসান-জারি, গাজীর গীত আর কবি সারি ।।

আমার এই বাংলাদেশের বয়াতিরা নাইচা নাইচা কেমন গায়

বাংলাদেশের

আমার এই বাংলাদেশের বয়াতিরা নাইচা নাইচা কেমন গায়

ওরা কাদের মুখের কথা কাইরা নিতে চায় ।।

তারি তালে তালে হৈ ঢোল করতাল বাজে ঐ

বাশি কাশি খঞ্জনি সানাই, (আহা) বাশি কাশি খঞ্জনি সানাই

এখন কও দেখি ভাই এমন শোভা কোথায় গেলে দেখতে পাই

ও হো..হো..হো….কোথায় গেলে দেখতে পাই

পূবাল বায়ে বাদাম দিয়া লাগলে ভাটির টান

গায়রে আমার দেশের মাঝি

ভাটিয়ালি গান, (ভাইরে) ভাটিয়ালি গান

তার ভাটিয়াল গানের সুরে মনের দুসখু যায়রে দূরে

বাজায় বাশি সেইনা সুরে রাখাল বনের ছায়

রাখাল বনের ছায়

ওরা যদি না দেয় মান আমার দেশের যতই যাক

তার সাথে মোর নাড়ীর যোগাযোগ, আছে তার সাথে মোর নাড়ীর যোগাযোগ

এই আপদ-বিপদ দুঃখে কষ্টে এ গান আমার ভোলায় শোক

ও হো..হো..হো….এ গান আমার ভোলায় শোক

এই ঠুং ঠুংয়া ঠুং দোতারা আর সারিন্দা বাজাইয়া

গায়ের যোগী ভিক্ষা মাগে প্রেমের সারি গাইয়াগো

প্রেমের সারি গাইয়া ।।

একতারা বাজাইয়া বাউল ঘুচায় মনের সকল আউল ।।

তারা মার্ফতি মুর্শিদি তত্ত্বে পথের দিশা দিয়া যায়

মার্ফতি মুর্শিদি তত্ত্বে পথের দিশা দিয়া যায়

ওরা তাদের মুখের কথা কাইরা নিতে চায় ।।

ওরে আমার বাংলারে, ওরে সোনার ভান্ডারে

আরো কত আছে যে রতন আহা আরো কত আছে যে রতন

মূল্য তাহার হয়না দিলেও মনি মুক্তা আর কাঞ্চন

ও হো..হো..হো….মনি মুক্তা আর কাঞ্চন

আরেক কথা মনে হইলে আঁখি ঝইড়া যায়

ঘুমপাড়াইনা গাইত যে গান মোর দুঃখিনী মায় ।।

ওমায় সোনা মানিক যাদু বলে চুমা দিয়া লইত কোলে

সোনা মানিক যাদু বলে চুমা দিয়া লইত কোলে

আরো আদর কইরা কইত মোরে আয় চান আমার বুকে আয়

আদর কইরা

আরো আদর কইরা কইত মোরে আয় চান আমার বুকে আয়

ওরা মায়ের মুখের কথা কাইরা নিতে চায় ।।

কও আমার মায়ের মত গান, আমার মায়ের মত প্রাণ

বাংলা বিনে কারো দেশে নাই, বাংলা বিনে কারো দেশে নাই

এই মায়ের মুখের মধুর বুলি কেমন কইরা ভুলুম ভাই

ও হো..হো..হো….কেমন কইরা ভুলুম ভাই

এই ভাষারই লাইগা যারা মায়ের দেয় ভুলান

দেশের মাটি বুকের খুনে কইরা গেছে লাল ।।

মনে কইরা তরার কথা কান্দে বনের তরু লতা ।।

তাইতো ঘরে ঘরে কত মা তায় চোখের জলে বুক ভাসায়

ওরা মায়ের মুখের কথা কাইরা নিতে চায় ।।

কইরো না আর দুঃখ শোক শোনরে গাঁও গেরামের লোক

শোন শোন গঞ্জের সোনা ভাই, তোমরা শোন শোন গঞ্জের সোনা ভাই

একবার বুক ফুলাইয়্যা কও দেখি ভাই

রাষ্ট্রভাষা বাংলা চাই রাষ্ট্রভাষা বাংলা চাই ।।

রাষ্ট্রভাষা বাংলা চাই রাষ্ট্রভাষা বাংলা চাই………