সোনা সোনা সোনা

লোকে বলে সোনা

সোনা নয় তত খাঁটি

বলো যত খাঁটি

তার চেয়ে খাঁটি বাংলাদেশের মাটি রে

আমার জন্মভূমির মাটি।।

ধন জন মন যত ধন দুনিয়াতে

হয় কি তুলনা বাংলার কারো সাথে

কত মার ধন মানিক রতন

কত জ্ঞানী গুণী কত মহাজন

এনেছি আলোর সূর্য এখানে

আঁধারের পথ পাতি রে

আমার বাংলাদেশের মাটি

আমার জন্মভূমির মাটি।।

এই মাটির তলে ঘুমায়েছে অবিরাম

রফিক, শফিক, বরকত কত নাম

কত তিতুমীর, কত ঈশা খান

দিয়েছে জীবন, দেয় নি তো মান।।

রক্তশয্যা পাতিয়া এখানে

ঘুমায়েছে পরিপাটি রে

আমার বাংলাদেশের মাটি

আমার জন্মভূমির মাটি।।