এই পদ্মা, এই মেঘনা,

এই যমুনা সুরমা নদী তটে।

আমার রাখাল মন, গান গেয়ে যায়

এই আমার দেশ, এই আমার প্রেম

আনন্দ বেদনায়, মিলন বিরহ সংকটে।।

এই মধুমতি ধানসিঁড়ি নদীর তীরে

নিজেকে হারিয়ে যেন পাই ফিরে ফিরে

এক নীল ঢেউ কবিতার প্রচ্ছদ পটে।।

এই পদ্মা, এই মেঘনা,

এই হাজারো নদীর অববাহিকায়।

এখানে রমণীগুলো নদীর মতন

নদী ও রমণীগুলো শুধু কথা কয়।।

এই অবারিত সবুজের প্রান্ত ছুঁয়ে

নির্ভয় নীলাকাশ রয়েছে নুয়ে

যেন হৃদয়ের ভালোবাসা হৃদয়ে ফুটে।।