এই জীবন একটা নদী ছিল

নদীতে প্রাণ নৌকা ছিল

নৌকাতে মন মাঝি ছিল

মাঝির হাতে বাঁশি ছিল

সেই বাঁশিতে ধরল যখন সুর

তুমি তখন যোজন যোজন দূর।।

চিতায় যেমন মানুষ পোড়ে

তেমনি করে পোড়ে আমার মন

সে ধোঁয়াতে জন্মেরে মেঘ

চোখেতে তাই বৃষ্টি সারাক্ষণ।।

এই চোখে এক আকাশ ছিল

আকাশ ভরা তারা ছিল

তারার মাঝে চাঁদটা ছিল

চাঁদের মাঝে আলো ছিল

সেই আলোতে ভাঙলো যেদিন রাত

দেখি তুমি ছেড়ে গেছ হাত।

মাটির তলায় মানুষ ঘুমায়

সেই ঘুম আমার চোখে রে

এই জগতে নাই রে আমি

চলে গেছি অন্যলোকে রে।।

এই মনে একটা বাগান ছিল

বাগানে এক গোলাপ ছিল

গোলাপের এক ভ্রমর ছিল

ভ্রমরের এক বন্ধু ছিল

দুই বন্ধুতে বুঝল যখন ভুল

ঝরে গেল অবুঝ গোলাপ ফুল।।