আমার সারাদেহ খেয়ো গো মাটি

এই চোখ দুটি মাটি খেয়ো না

আমি মরে গেলেও তারে দেখার সাধ

মিটবে না গো মিটবে না

তারে এক জনমে ভালোবেসে

ভরবে না মন ভরবে না

ওরে… ইচ্ছে করে বুকের ভিতর

লুকিয়ে রাখি তারে

যেন না পারে সে যেতে

আমায় কোনদিনও ছেড়ে

আমি এই জগতে তারে ছাড়া

থাকবো নারে থাকবো না

তারে এক জনমে ভালোবেসে

ভরবে না মন ভরবে না

ওরে… এই না ভুবন ছাড়তে হবে

দুইদিন আগে পরে

বিধি, একই সঙ্গে রেখো মোদের

একই মাটির ঘরে

আমি এই না ঘরে থাকতে একা

পারবো নারে পারবো না

তারে এক জনমে ভালোবেসে

ভরবে না মন ভরবে না