মাগো তোর কান্না আমি সইতে পারি না

দোহায় মা আমার লাইগা আর কানদিস না।।

মায়ের চোখে কান্না এলে

ছেলের খুশি যায় গো চলে

সব ব্যাথা মা সহে যে তোর কান্না সহে না।।

খুজতে গিয়ে ছেলের খুশি

হারিয়ে﻿ গেছে মায়ের হাসি

মায়ের চোখের পানির দামে খুশি নিব না।।

ও আল্লাহ……. আল্লাহ তুমি আছ কোথায়

দুঃখী জনের তুমি সহায়

আমার ডাকে দাও গো সাড়া নীরব থেকো না

আমার মায়ের কান্না আমি সইতে পারি না

দোহায় ও আল্লাহ তুমি নীরব থেকো না।

তোমার দয়ার এত সুনাম

তবু আমি এতিম হলাম

আমার মত এতিম আল্লাহ কাউকে করো না।