পিচ ঢালা এই পথটারে ভালোবেসেছি

তার সাথে এই মনটারে বেঁধে নিয়েছি

রঙ ভরা এই শহরে যতই দেখেছি

গোলক ধাঁধার চক্করে ততই পড়েছি।।

সারি সারি জনতার এই যে ভীড়ে

কেউ তো কারো পানে দেখো চায় না ফিরে

তাইতো আমি ভাই এই ভাবটাকে চালাই

এপার ওপার করে শুধু পালিয়ে বেড়াই।

দিন যায় রাত যায় এমনি করে

অলিগলি পথ-ঘাট ঘুরে ঘুরে।।

ছোট ছোট মানুষের অন্ন কেড়ে

বড় বড় বাড়িগুলো উঠছে বেড়ে

তবুই যেথা যাই আরে নাই যে কোনো ঠাঁই

বেঁচে থাকার তরে শুধু নগদ কিছু চাই।

দিন যায় রাত যায় এমনি করে

অলিগলি পথ-ঘাট ঘুরে ঘুরে।।