সব সম্ভবের এক দেশ, সে এক অচেনা স্বদেশ ;

অরাজকতার এক দেশ, হায় আমার বাংলাদেশ;

আলোর রেশ এক নিমেষ, আঁধার হতাশা অবশেষ ।

জাগো বাংলাদেশ, জাগো হে স্বদেশ, দেখো ওই সূর্য প্রভাত;

রুখো দুর্নীতি, নষ্ট রাজনীতি, সন্ত্রাস, মৌলবাদ ।

জাগো বাংলাদেশ, জাগো হে স্বদেশ, দেখো ওই সূর্য প্রভাত;

রুখো দুর্নীতি, নষ্ট রাজনীতি,স্বৈরাচার, সাম্রাজ্যবাদ ।

ফিরে ফিরে আসছে আবার, বুকে সাহস স্বপ্ন দেখার,

কাঁপছে বুকের পাঁজর, মনে পড়ছে আবারো একাত্তর ।

স্বপ্ন ছিল অশেষ, হবে শোষণমুক্ত এক দেশ;

কতো প্রান দিল অনিমেষ, হবে ছোট্ট সোনার এক বাংলাদেশ ।

সেই স্বপ্ন কবেই নিঃশেষ, আজ লুটেরাদের স্বর্গ বাংলাদেশ ;

সেই সপ্নের নেই অবশেষ, আজ দুর্নীতির শীর্ষে বাংলাদেশ ।

নিরপেক্ষ কে আছো এখনো, সুখের থাকবে না রেশ ।

মুক্ত চিন্তা কতো সইছো আঘাত, প্রগতির শক্তি কেন মৌলবাদ ;

কোথায় হারালো সেই মূল্যবোধ, রক্তক্ষরনে মূঢ় স্মৃতিসৌধ ।

নিপীড়িতের নেই অধিকার, নিভৃতে কাঁদে আজ ন্যায় বিচার ;

শুনতে কি পাও হাহাকার, তিরিশ লক্ষ শহীদ আত্মার ।

অসৎ নেতার উত্তরাধিকার, স্বাধীনতার পতাকা হাতে রাজাকার ;

কোটি প্রান হও সোচ্চার, রুখো জঙ্গিবাদের সেই একই রূপকার ।

হে ধর্মনিরপেক্ষ প্রান, বাংলা কি হবে তালেবান ?

জাগো বাংলাদেশ, জাগো হে স্বদেশ, জাগো সব দীপ্ত প্রান

গড়ো প্রতিরোধ, ভুলে পথের ভেদ, এক হও মুক্ত প্রান ।

জাগো বাংলাদেশ, জাগো আমার দেশ, গাও নব জাগরণী গান ;

গড়ো প্রতিরোধ, ভুলে পথের ভেদ, এক হও মুক্ত প্রান ।