তাঁরা ভরা রাতে

তোমার কথা যে

মনে পড়ে বেদনায় গো

মনে পড়ে বেদনায়।।

এই আলো ছায়া ভরা

মায়া ঝরা জোছনায়

আমি একা জাগি

নেই তুমি কাছে হায়।।

তুমি বলেছিলে

কাছে কাছে রবে

হয়ত গিয়েছ ভুলে

সেই বনতল চেয়ে দেখ আজ

ছেয়ে গেছে ঝরা ফুলে

ঐ রাত জাগা পাখি

সাথী খুজে ডেকে যায়

কত কথা ভাবি

নেই তুমি কাছে হায়।।

যত বার ভাবি

সব ভুলে যাব

তবু কেন মনে জাগে

কেন সে বাধন খুলতে আমার

এত বেশী ব্যাথা লাগে

তাই চাওয়া পাওয়া সবই

মন ভুলে যেতে চায়

আমি ভাবি শুধু

নেই তুমি কাছে হায়।।