বাঁধলে যারা স্বাধীনতার চাবি বাংলা মায়ের আচলে

স্মরণ করি তোমাদেরকে মোরা শত নদী নয়ন জলে

দিয়েছ যারা প্রাণ মুক্তি আনিতে সেই একাত্তরে

ষোল কোটি হৃদয়ের ভালোবাসা রইল তোমাদের তরে

বৃথা যেতে দেব না রক্ত তোমাদের ঝরেছি যা মুক্তির সন্ধানে

অঙ্গীকার আজ এই আমাদের চেতনার অনুষ্ঠানে

সাজাব এই বাংলাকে ধনে ধানে মানে

অসুন্দর তাড়াব প্রেমের স্লোগানে

এ মাটি আমাদের পাওয়া চৌদ্দ পুরুষের গর্বে

তোমাদের এই বুলি মনে আছে চিরদিনই মনে থাকবে

বাংলাকে দেন না চলতে আর অপ্রিয় পরাধীনে

কথা দিলাম ও শহীদ ভাই ঘুমাও শান্ত প্রাণে

সাজাব এই বাংলাকে ধনে ধানে মানে

অসুন্দর তাড়াব প্রেমের স্লোগানে

পথ যে চলার দিয়েছ বেঁধে রক্তের গাথুনীতে

চলব মোরা স্বপ্ন ছোঁযে চির উন্নতির সে পথি

অহঙ্কার হয়ে তোমরা আছ মিশে লাল সবুজ নিশানে

তোমাদের গর্বে ফুলাই বুক মোরা শক্তি যোগাই প্রাণে

সাজাব এই বাংলাকে ধনে ধানে মানে

অসুন্দর তাড়াব প্রেমের স্লোগানে