আজকে আমি চাঁদ ছোব না

চাঁদের সাথে আড়ি

আজকে আকাশ আকাশ শুধুই

বন্ধ বাড়াবাড়ি

হাওয়ায় আমি ভাসবো না আজ

ভাসবে ধুলিকণা

আজ হবে না হাওয়ার সাথে

আমার বনিবনা

আজকে আমি চা খাব না

ঠান্ডা হবে চায়ের কাপ

আজকে আমি চা খাব না

আজকে আমার মন খারাপ

সাগর তুমি সাগর শুধুই

আজকে তুমি বন্ধু নও

আজকে না হয় ভাটার টানে

অনেক অনেক দূরের হও

তোর বুকে আজ হাঁটবো না পথ

বসবো না তোর পাশে

আজকে আমি একলা হব

মগ্ন সর্বনাশে