কালো সাহেবের মেয়ে ইশকুল পালিয়ে

ধরতে তোমার দুটো হাত

কত মার খেয়েছি মুখ বুজে সয়েছি

অন্যায় কত অপবাদ

বয়স তখন ছিলো পনেরো তাই ছিলো

স্বপ্ন দেখার ব্যারাম

মাথার ভেতর ছিলো এলভিস প্রিসলি

খাতার ভেতর তোমার নাম

ম্যারী এ্যান

ম্যারী ম্যারী এ্যান

ম্যারী এ্যান ম্যারী

করে সব এলোমেলো এলভিস চলে গেলো

কেটে গেলো বছর অনেক

তোমারো মামা কাকা একে একে পাড়ি দিলো

সব্বাই মিলে বিলেত

রয়ে গেলে তোমরা আকড়ে রিপন স্ট্রিট

দু’টো ঘর সিড়ির তলায়

নোনা দেয়াল থেকে যীশূ ছলছল চোখে

হাত তুলে আশ্বাস দেয় এখনো

ম্যারী এ্যান

ম্যারী ম্যারী এ্যান

ম্যারী এ্যান ম্যারী

রিকশায় চড়ে তুমি দুলে দুলে চলে যাও

আমার পাড়া দিয়ে প্রায়ই

পাক ধরে গেছে চুলে গাল দুটো গেছে ঝুলে

নিয়মিত অবহেলায়

কোন এক অফিসেতে শর্ট হ্যান্ড নিতে নিতে

নখগুলো গেছে ক্ষয়ে

ছোট্ট বেলার প্রেম আমার কালো মেম

কোথায় গেলে হারিয়ে

ম্যারী এ্যান

ম্যারী ম্যারী এ্যান

ম্যারী এ্যান ম্যারী

তোমার বাবা ছিলো ইঞ্জিন ড্রাইভার

আমার বনেদি ব্যবসা

বংশের ইজ্জত রাখতে হলে বউ হতে হবে ফর্সা

বাঙালীর ছেলে তাই গলায় গামছা দিয়ে

ফেললাম করে বিয়ে

ছোট্ট বেলার প্রেম আমার কালো মেম

কোথায় গেলে হারিয়ে

ম্যারী এ্যান

ম্যারী ম্যারী এ্যান

ম্যারী এ্যান ম্যারী