গুঞ্জনে দোলে যে ভ্রমর

সুর তোলে যে উড়ে উড়ে

ঘুরে ঘুরে সুরে সুরে।।

চেয়ে দেখ না গো

বেইমান ভ্রমরা শুধু মধু খেতে চায়

ও কলি যে শরমে ঘোমটা টানে

সোনা ঝরা ধুপছায় হায়।

হায় হায়রে দিন যায় রে

হায় প্রিয় কেন গো দূরে দূরে।।

কি হোল কে জানে

রূপগরবী যাও কেন গো সরে সরে

হায় আঁচল ধরো না

জান না কি কেন শরমে যায় ফুল ঝরে ঝরে।

হায় হায়রে দিন যায় রে

হায় প্রিয় কেন গো দূরে দূরে।।

যদি মন না ছোয়

কিছুই বলো না মনটা দিও না

ও ছাড় মালায় বেধো না

ভ্রমরের মতই মনটা নিও না।

হায় হায়রে দিন যায় রে

হায় প্রিয় কেন গো দূরে দূরে।।