সে যে কেন এলো না

কিছু ভাল লাগে না

এবার আসুক তারে আমি মজা দেখাবো

যদি ফুলগুলো হায় অভিমানে ঝরে যায়

আমি মালা গেথে বলো কারে পড়াবো।।

প্রজাপতি উড়ে গিয়ে বল না

আমি নই তার হাতের খেলনা।

সে যে যখন তখন মোরে করে জ্বালাতন।

ভালবাসা কারে বলে তারে শিখাবো

এবার আসুক তারে আমি মজা দেখাবো।।

যা রে পাখি তারে গিয়ে বল না

আমি কী এমন তর খেলনা।

এই উতলা ফাগুন মনে জ্বেলেছে আগুন।

আমি কেমন করে বলো তারে নিভাবো

এবার আসুক তারে আমি মজা দেখাবো।।

চিঠি নিয়ে ওরে মেঘ চল না

তার কানে কানে গিয়ে বল না

এই মধু অভিসার মিছে হবে কী আমার।

আমি কী গো পথ চেয়ে দিন কাটাবো

আমি মালা গেথে বলো কারে পড়াবো।।