পাপের স্রোতে ভেসে চলেছো কোথায় তুমি

কোনদিন ক্ষমা পাবেনা

জীবনের সব সাধ করেছো পুরণ

কখনো কি ভেবে দেখো না

এসো এসো ফিরে পাপের মোহনা ছেড়ে

এ সময় আর পাবেনা

অগ্নিগিরির মত জ্বল্ বে অনলে তুমি

সে অনলে সুখ পাবেনা

নাগিনীর বিষ নিঃশ্বাসের ছোয়া থেকে

কখনো রেহাই পাবেনা

এসো এসো ফিরে পাপের মোহনা ছেড়ে

এ সময় আর পাবেনা

শেষ বিচারের দিন পাবেনা কুল খুজে

হারাবে যে সব কামনা

বিন্দু বিন্দু করে হিসেব দিতে হবে

কখনো কি ভেবে দেখোনা

এসো এসো ফিরে পাপের মোহনা ছেড়ে

এ সময় আর পাবেনা