এই দূর পরবাসে তারাগুনি আকাশে আকাশে

কাটে নিঃসঙ্গ রাত্রিগুলো।।

মাঝে মাঝে স্বপ্নের বেশে স্মৃতিরা এসে

আমাকে করে যায় বড় বেশী এলোমেলো।।

মনে পড়ে যায় বন্ধুদের আড্ডা মুখর প্রহর

তমুল উল্লাসে ভরা প্রিয় শহর।।

সেখানে হয়ত সবাই ব্যস্ত মেলে না সময়

তবু সেখানেই ফিরে যেতে চায় ফেরারী হৃদয়

এই একাকী জীবন ভাল লাগে না আমার

বিষন্ন দিনের শেষে বিষন্ন রাতের শেষে।।

মনে পড়ে যায় কখনো পুরনো তোমাকে

প্রতিটি কষ্টমাখা দিনের ফাঁকে।

হয়ত বদলে গেছ,হয়ে গেছ অচেনা তুমি

তবু তোমাকেই ফিরে পেতে চায় দূরের আমি।।