আ মরি বাংলা ভাষা

মোদের গরব, মোদের আশা, আ মরি বাংলা ভাষা ।।

মাগো তোমার কোলে, তোমার বোলে, কতই শান্তি ভালবাসা ।।

আ মরি বাংলা ভাষা!

মোদের গরব, মোদের আশা, আ মরি বাংলা ভাষা

কি যাদু বাংলা গানে! গান গেয়ে দাঁড় মাঝি টানে ।।

গেয়ে গান নাচে বাউল ।। গান গেয়ে ধান কাটে চাষা ||

আ মরি বাংলা ভাষা!

মোদের গরব, মোদের আশা, আ মরি বাংলা ভাষা!

ঐ ভাষাতেই নিতাই গোরা, আনল দেশে ভক্তি-ধারা।।

আছে কৈ এমন ভাষা ।। এমন দুঃখ-শ্রান্তি-নাশা ||

আ মরি বাংলা ভাষা!

মোদের গরব, মোদের আশা, আ মরি বাংলা ভাষা!

বিদ্যাপতি, চণ্ডী, গোবিন, হেম, মধু, বঙ্কিম, নবীন :

ঐ ফুলেরই মধুর রসে ।। বাঁধলো সুখে মধুর বাসা ||

আ মরি বাংলা ভাষা!

মোদের গরব, মোদের আশা, আ মরি বাংলা ভাষা!

বাজিয়ে রবি তোমার বীণে, আনলো মালা জগত্ জিনে ।।

তোমার চরণ-তীর্থে আজি ।। জগত্ করে যাওয়া-আসা ||

আ মরি বাংলা ভাষা!

মোদের গরব, মোদের আশা, আ মরি বাংলা ভাষা!

ঐ ভাষাতেই প্রথম বোলে, ডাকনু মায়ে ‘মা, মা’ ব’লে ।।

ঐ ভাষাতেই বলবো হরি, আমি ঐ ভাষাতেই বলবো হরি

সাঙ্গ হ’লে কাঁদা হাসা ||

আ মরি বাংলা ভাষা!

মোদের গরব, মোদের আশা, আ মরি বাংলা ভাষা!