তুমি কি দেখেছো দুঃসময়ের সন্তান

চিৎকার করে জানায় অধিকারের কথা

তুমি কি শুনেছো এ সময়ের চিৎকার

কন্টকে পা বাড়ায় কিসের হ্তাশায়

তুমি কি দিয়েছো তোমার ঐ সাথীদের

যারা উপরে তাকায় তোমায় উপর ভেবে

তুমি কি জানোনা আকাশের তারারা

নিভে গেলে একে একে সবই আধাঁর তিমির।।

আমরা তো দেখতে চাই ভোরের সূর্য লাল

রাত পেরিয়ে আসা ধৈর্য্যের সুখ

বহুদূর পথ এখনও পড়ে আছে

জমা হওয়া বিষন্নতা ভেঙ্গে সামনে

সীমানা দেখা যায় নতুন আশা জাগায়

হতাশা মুছে যায় নতুন সূর্য লাল

তুমি কি দিয়েছো তোমার ঐ সাথীদের

যারা উপরে তাকায় তোমায় উপর ভেবে।।