আকাশ জুড়ে কি সুন্দর তারা

হীরের অলঙ্কারে রূপলী রূপসী

চাঁদের আলোয় মৃদু ঠান্ডা হাওয়া

গাছের ছায়ায় গভীর মায়া

এই সবই তো সুন্দর

এ জীবনের আনন্দ

তার থেকেও সুন্দর

আমার মা

মা গো মা ও মা

এই পৃথিবীর এতো আলো

এতো যে সুন্দর

জীবনের স্পন্দনে

এতো আনন্দ

জেনেছি সেতো শুধু

তোমারই জন্যে

ও গো মা

সাগরের নীলে প্রশান্তির ছোঁয়া

এলোমেলো ঢেউয়ে দামাল হাওয়া

গাঙচিলের ঘরে ফেরার ডাকে

সূর্য ডোবে সাগরের বুকে

এই সবই তো সুন্দর

এ জীবনের আনন্দ

তার থেকেও সুন্দর

আমার মা