বন্ধ হয়ে গেছে সব ক্যাফে আর রেষ্টুর‍্যান্ট।

বৃষ্টি ভেজা রাস্তা ফাকা হয়ে গেছে বাসষ্ট্যান্ড।।

নিয়নের লাইটগুলো ঝিমিয়ে পড়েছে যেন

আলো দেয় ঘুম ঘুম চোখে

কৈশর চলে গেছে অভিমানে বহুদূরে

আমাকে মাঝ পথে রেখে।

রাত্রি যেন প্রেয়সী নির্ঘুম কাঁটে রাত এখন।

জীবনের স্বরলিপি ফেলে আসা দিনগুলি

বিবর্ণ আলপনা আঁকে

স্বপ্নরা অচেতনে দুঃস্বপ্নের মাঝে

বিমূর্ত ছবি হয়ে থাকে।

স্তব্ধতা ভেঙ্গে ডাক দেয় প্রহরীর হাতে হুইসেল।।