মন মেলে শোন্, শুনতে পাবি বিজয়ের আহবান

গণিতের ধ্বনিতেই বাজে ঐ মুক্তির জয়গান

গণিতের প্রতি আছে যতো ভীতি আজ হবে সব দূর,

আজ লক্ষ প্রাণের ঐকতানে বাজবে একই সুর—

আয় আয় আয় কে স্বপ্ন দেখবি আয়

আয় আয় আয় গণিতের আঙ্গিনায়

আয় আয় আয় কে দেশটা গড়বি আয়

আয় আয় আয় গণিতের আঙ্গিনায়

একটি মানুষ দেখলে ম্বপ্ন, স্বপ্ন তারে কয়

দুজন দেখলে একই স্বপ্ন সেও তো স্বপ্ন রয়

যদি লক্ষ কোটি প্রাণ দোলে একই স্বপ্ন মূর্ছনায়

সে আর তখন থাকেনা স্বপন, সত্যি হয়ে যায়।

আয় গণিতের পথ বেয়ে, আয় নবীনেরা সব ধেয়ে

দ্যাখ, আশা নিয়ে এক জাতি আছে আজ তোদেরই পানে চেয়ে

এই দেশ জাগাবি গণিতের জীয়ন কাঠির ছোঁয়ায়

আয় আয় আয় কে স্বপ্ন দেখবি আয়

আয় আয় আয় গণিতের আঙ্গিনায়

আয় আয় আয় কে দেশটা গড়বি আয়

আয় আয় আয় গণিতের আঙ্গিনায়

কত না ধাঁধা গণিতের বাধা যেতে হবে পেরিয়ে

সংখ্যার বৈচিত্রের মাঝে যাবি নাকি হারিয়ে?

যদি দেশপ্রেম বুকে, গণিতে সুখে করিস বিচরণ

একদিন সত্যিই মিলে যাবে এ দেশের সমীকরণ

আর নেই কোন সংশয়, আজ গণিত করবি জয়

গণিতের ভাষাতে রাখবি বিশ্বে স্বদেশের পরিচয়

আমরাও পারি যে হতে সেরা বিশ্ব দেখবে তা-ই…

আয় আয় আয় কে স্বপ্ন দেখবি আয়

আয় আয় আয় গণিতের আঙ্গিনায়

আয় আয় আয় কে দেশটা গড়বি আয়

আয় আয় আয় গণিতের আঙ্গিনায়।