অভিমানী মন বারে বারে হায়

তাকিয়ে যে রয় তোমারি পানে

কি জানি কি হয়

আশাহত বুক হাহাকার করে

তোমায় প্রিয় পাবার আশায়

পথ চেয়ে রয়

কথা দেয়া আর কথা নেয়া যে

প্রতিনিয়ত অনিশ্চয়তায়

আমাকে কাঁদায়

কত ভালবাসি বোঝানো যে দায়

কি করে যে বলি

তুমি ছাড়া আমি কত অসহায়।।

বহু বছরের যাচিত স্বপন

আমার দুয়ারে কড়া নেড়ে বলে, পেয়েছি তোমায়

যা বলেছ তুমি যা দিয়েছ তুমি

সবেতে আমার কাঙ্গাল হৃদয়, শ্বাস খুঁজে পায় (২)

কত ভালবাসি বোঝানো যে দায়

কি করে যে বলি

তুমি ছাড়া আমি কত অসহায়।।

ভালবাসি তাই শুধু ভাবি তাই

তোমার শ্রী মুখমণ্ডলে , হৃদি চেয়ে রয়

তুমি আছো তাই আমিও আছি

দুজন দুজনাতেই বাঁচি, সারাটি সময় (২)

কত ভালবাসি বোঝানো যে দায়

কি করে যে বলি

তুমি ছাড়া আমি কত অসহায়।।