আজি নূতন রতনে ভূষণে যতনে প্রকৃতি সতীরে সাজিয়ে দাও।

আজি সাগরে ভুবনে আকাশে পবনে নূতন কিরণ ছড়িয়ে দাও।।

আজি পুরানো যা কিছু দাও গো ঘুচিয়ে,

মলিন যা কিছু ফেলো গো মুছিয়ে।

শ্যামলে কোমলে কণকে হীরকে ভুবন ভূষিত করিয়ে দাও।।

আজি বীণায় মুরজে স্বননে গরজে জাগিয়া উঠুক গীতি গো

আজি হিয়ার মাঝারে জগতে বাহিরে ভরিয়া উঠুক প্রীতি গো।

আজি নূতন আলোকে নূতন পুলকে

দাও গো ভাসিয়ে ভূলোকে দ্যুলোকে,

নূতন হাসিতে বাসনারাশিতে জীবন মরণ ভরিয়ে দাও।।