আমরা এমনই এসে ভেসে যাই –

আলোর মতন, হাসির মতন,

কুসুমগন্ধরাশির মতন,

হাওয়ার মতন, নেশার মতন

ঢেউয়ের মতো ভেসে যাই।

আমরা অরুণ-কনক কিরণে চড়িয়া নামি;

আমরা সান্ধ্য রবির কিরণে অস্তগামী;

আমরা শরৎ ইন্দ্রধনুর বরণে

জ্যোৎস্নার মতো চকিত চরণে,

চপলার মতো চকিত চমকে

চাহিয়া, ক্ষণিক হেসে যাই।

আমরা স্নিগ্ধ, কান্ড, শান্তি-সুপ্তিভরা

আমরা আসি বটে, তবু কাহারে দিই না ধরা

আমরা শ্যামলে শিশিরে গগনের নীলে

গানে, সুগন্ধে, কিরণে-নিখিলে

স্বপ্নরাজ্য হতে এসে, ভেসে

স্বপ্নরাজ্য দেশে যাই।