কথা ছিলো সূর্যের মৃত্যুকালে ছিনাবি তাহার আত্মা ।

কথা ছিলো নীল মেঘ হতে নিয়ে আসবি যন্ত্রনা ।

কথা ছিলো পাপ হতে ধুয়ে ফেলবি তোর শঙ্খ শরীর ।

কথা ছিলো সাঁঝকালে ভালবাসবি মোর নীরজাকে ।

শুয়ে শুয়ে হাত পাতি আধার মাঝে

যদি ঝরে পড়ে তোর অশ্রু ।

কান পাতি শব্দহীন অলিক চরাচর

যদি ভেসে আসে তোর আহবান ।

ঘুম ভেঙ্গে জেগে দেখি দাসত্বের সহস্র বছর

ঘুম ভেঙ্গে জেগে দেখি মৃত্যু শিয়রে শুনছে প্রহর

কথা ছিলো মোর অপরাধের তরীতে ভাসাবি তোর সস্ত্বা ।

কথা ছিলো অর্থহীন চুম্বণ পাবে নতুন সময় ।

কথা ছিলো পঙ্কিল সাগর হতে নিয়ে আসবি আমায় ।

কথা ছিলো আজন্ম অমাবস্যার মৃত্যু এখনি ।

শুনে দেখি কান দিয়ে শুধু শূন্যতা

ছুঁয়ে দেখি চোখ দিয়ে, প্রিয়া অন্যথা

র্নিবান যন্ত্রনায় লাশকাটা ঘরে

ঘুমোও আমার মানুষ ।