ভালবাসার মূল্য কত

আমি কিছু জানি না

এ জীবন তুল্য কি তার

আমি সে তো বুঝি না।।

আমি না জেনে না বুঝে

নিলাম তোমার মন

পরে বেশি দাম চেও না।।

মনের মত মন না হলে

অকারণে বাড়ে জ্বালা

ফুলের মত ফুল না হলে

যায় না গাঁথা প্রেমের মালা

মনের মত মন হবে কি

ফুলের মত ফুল হবে কি

আমি না বুঝে না খুঁজে

নিলাম তোমার মন

পরে বেশি দাম চেও না।।

এপাড় ওপাড় দুই পাড়েতে

জ্বেলে যাব প্রেমের বাতি

জীবনে মরণে ওগো

তুমি আমি চিরসাথী

কি হবে কি, হবে না

কি পাবো কি, পাবো না

আমি না জেনে না শুনে

দিলাম আমার মন

আর বেশি দাম চেও না।।