সালাম সালাম হাজার সালাম

সকল শহীদ স্মরণে,

আমার হৃদয় রেখে যেতে চাই

তাদের স্মৃতির চরণে।।

মায়ের ভাষায় কথা বলাতে

স্বাধীন আশায় পথ চলাতে

হাসিমুখে যারা দিয়ে গেল প্রাণ

সেই স্মৃতি নিয়ে গেয়ে যাই গান

তাদের বিজয় মরণে,

আমার হৃদয় রেখে যেতে চাই

তাদের স্মৃতির চরণে।।

ভাইয়ের বুকের রক্তে আজিকে

রক্ত মশাল জ্বলে দিকে দিকে

সংগ্রামী আজ মহাজনতা

কন্ঠে তাদের নব বারতা

শহীদ ভাইয়ের স্মরণে,

আমার হৃদয় রেখে যেতে চাই

তাদের স্মৃতির চরণে।।

বাংলাদেশের লাখো বাঙালি

জয়ের নেশায় আনে ফুলের ডালি

আলোর দেয়ালি ঘরে ঘরে জ্বালি

ঘুচিয়ে মনের আঁধার কালি।

শহীদ স্মৃতি বরণে,

আমার হৃদয় রেখে যেতে চাই

তাদের স্মৃতির চরণে।।