এলাহী আলমীন (গো) আল্লা বাদশা আলামপানা তুমি

ডুবাইয়ে ভাসাইতে পার, ভাসায়ে কিনার দেও কারো

রাখো মারো হাত তোমারম তাইতে তোমায় ডাকি আমি।।

নুহু নামে এক নবীরে, ভাসালে অকুল পাথারে

আবার তারে মেহের করে, আপনি লাগাও কিনারে

জাহের আছে ত্রিসংসারে আমায় দয়া কর স্বামী।।

নিজাম নামে বাটপার সেত, পাপেতে ডুবিয়া রইত

তার মনে সুমতি দিলে, কুমতি তার গেল চলে

আউলিয়া নাম খাতায় লিখিলে, জানা গেল এই রহমি।।

নবী না মানে যারা, মোয়াহেদ কাফের তারা

সেই মোয়াহেদ দায়মাল হবে, বেহিসাব দোজখে যাবে

আবার তারা খালাস পাবে, লালন কয় মোর কি হয় জানি।।