আল্লাহ্ কে বোঝে তোমার অপার লীলা

কে বোঝে তোমার অপার লীলে।

তুমি আপনি আল্লাহ

ডাকো আল্লাহ বলে।

নিরাকারের তরে তুমি নুরী

ছিলে ডিম্ব অবতরী।

সাকারে সৃজন গড়লে ত্রিভুবন

আকারে চমৎকার ভাব দেখালে।

নিরাকার নিগম ধ্বনি

তাও তো সত্য সবাই জানি।।

তুমি আগমের ফুল নিগমে রসুল

আদমের ধড়ে জান হইলে।

আত্ম তত্ত্ব জানে যাঁরা

শাঁইর নিগূঢ় লীলা দেখছে তাঁরা।।

নীড় নিরঞ্জন অকৈথ্য সাধন ।।

লালন খুঁজে বেড়ায় বনজঙ্গলে।