কী সন্ধানে যাই সেখানে

মনের মানুষ যেখানে ।

আঁধার ঘরে জ্বলছে বাতি

দিবারাতি নাই সেখানে ।।

যেতে পথে কামনদীতে

পাড়ি দিতে ত্রিবিনে ।।

কত ধনীর ভারা যাচ্ছে মারা ।।

পইড়ে নদীর তোড় তুফানে ।

দেখো পইড়ে নদীর তোড় তুফানে ।

রসিক যাঁরা চতুর তাঁরা

তাঁরাই নদীর ধারা চেনে ।।

উজান তরী যাচ্ছে বেয়ে ।।

তাঁরাই স্বরূপ সাধন জানে ।

ওরে তাঁরাই স্বরূপ সাধন জানে ।।

লালন বলে ম’লাম জ্বইলে

ম’লাম আমি নিশিদিনে ।।

আমি মনি হারা ফনির মতন ।।

হারা হলেম দিন নিধনে

আমি হারা হলেম দিন নিধনে ।

আঁধার ঘরে জ্বলছে বাতি

দিবারাতি নাই সেখানে ।।

দেখো দিবারাতি নাই সেখানে ।।

মনের মানুষ যেখানে ।

কী সন্ধানে যাই সেখানে

মনের মানুষ যেখানে ।