রাখিলেন সাঁই কূপজল করে,

আন্ধেলা পুকুরে..

কবে হবে সজল বরষা?

রেখেছি মন সেই ভরষা..

আমার এই ভগ্ন দশা,

যাবে কত দিন পরে?..

এবার যদি না পাই চরণ,

আবার কি পড়ি ফ্যাড়ে..

রাখিলেন সাঁই কূপজল করে,

আন্ধেলা পুকুরে..

নদীর জল কূপজলই হয়,

বিল-বাওরে পড়ে রয়..

সাধ্য কি সে গঙ্গাতে যায়?

গঙ্গা না এলে পরে..

তেমনি জীবের ভজন বৃথা,

তোমার দয়া নাই যারে..

রাখিলেন সাঁই কূপজল করে,

আন্ধেলা পুকুরে..

তোমার যন্তরে পুড়ি এই অন্তর,

রয় যদি সে লক্ষ বছর..

যন্ত্রী বিহনে যন্ত্র,

কভু না বাজতে পারে?..

আমি যন্ত্র তুমি যন্ত্রী,

সুবল বলাও আমারে..

রাখিলেন সাঁই কূপজল করে,

আন্ধেলা পুকুরে..