আছেন কোথায় স্বর্গপুরে কেউ নাহি সন্ধান জানে

কেন জিজ্ঞাসিলে খোদার কথা দেখায় আসমানে?

আছেন কোথায় স্বর্গপুরে কেউ নাহি সন্ধান জানে

কেন জিজ্ঞাসিলে খোদার কথা দেখায় আসমানে?

জিজ্ঞাসিলে খোদার কথা দেখায় আসমানে

পৃথিবী গোলাকার শুনি-অহর্নিশি ঘোরে আপনি

তাইতে হয়,তাইতে হয় দিন-রজনী,

জ্ঞানী-গুনী তাই মানে

কেন জিজ্ঞাসিলে খোদার কথা দেখায় আসমানে?

জিজ্ঞাসিলে খোদার কথা দেখায় আসমানে

আরেকদিকে নিশি হলে অন্যদিকে দিবা বলে

একদিকে নিশি হলে অন্যদিকে দিবা বলে

আকাশতো দেখে সকলে,খোদা দেখে কয়জনে?

কেন জিজ্ঞাসিলে খোদার কথা দেখায় আসমানে?

জিজ্ঞাসিলে খোদার কথা দেখায় আসমানে।

আপন ঘরে কে কথা কয় না জেনে আসমানে তাকায়

লালন বলে

লালন বলে কেবা কোথায় বুঝিবে দিব্যজ্ঞানে

কেন জিজ্ঞাসিলে খোদার কথা দেখায় আসমানে?

আছেন কোথায় স্বর্গপুরে কেউ নাহি সন্ধান জানে

কেন জিজ্ঞাসিলে খোদার কথা দেখায় আসমানে?

জিজ্ঞাসিলে খোদার কথা দেখায় আসমানে।