আবার জমবে মেলা বটতলা হাটখোলা অঘ্রানে নবান্নে উৎসবে,

সোনার বাংলা ভরে উঠবে সোনায়\_\_ বিশ্ব অবাক চেয়ে রবে।।

আবার ভিড়বে এসে বাংলার বন্দরে বেসাতির বড় বড় মহাজন,

আবার খুঁজবে তারা সোনাফলা বাংলায় হীরেমণি জহরত কাঞ্চন।

বাংলার গল্পে গানে ও কথায় বিশ্বের আঙিনা মুখর হবে।।

আবার আনবে ফিরে বিশ্বের সম্মান বাংলার কথা আর কবিতা

মুক্তির ইতিহাস পৃথিবীর বিস্ময় বাস্তব স্বপ্নের ছবিটা

পথে ঘাটে প্রান্তরে ঘরে আঙিনায় সৌরভে ভরা প্রাণ গৌরবে।।