আমি লিখতে পেরেছি বিশ্বের সেরা মুক্তির ইতিহাস

আর রক্ত আখরে মুক্তির জয়গান।

বাংলাদেশের কবি আমি সবচেয়ে ভাগ্যবান।।

আমি সুরকার\_\_

সুরে বেঁধেছি মৃত্যুর মহাহুঙ্কার,

মহাশ্মশানের কান্নার মাঝে তুলেছি খুশির ঝঙ্কার।

কামানের ধ্বনি সুরে ফেলে আমি করেছি বাংলা গান\_\_

বাংলাদেশের সুরকার আমি সবচেয়ে ভাগ্যবান।।

শিল্পী আমি

যে গান গেয়েছি রক্তের দামে কিনে\_\_

মৃত্যুর ভিড়ে কণ্ঠ সেধেছি যুদ্ধের সাইরেনে।

সমুখে মৃত্যু দেখে জীবন্ত ছেড়েছি গানের তান\_\_

বাংলাদেশের শিল্পী আমি সবচেয়ে ভাগ্যবান।।