ঐ দূর দূর-দূরান্তে,

দিন-দিনান্তে, নীল-নীলান্তে,

কিছু জানতে না জানতে

শান্ত শান্ত মন অশান্ত হয়ে যায়।

সেই মন মন-মনান্তে,

বন-বনান্তে, যুগ-যুগান্তে,

কিছু শুনতে না শুনতে

পান্ত পান্ত স্বাদ অপান্ত হতে চায়।।

দু’চোখে দিল শুধু যন্ত্রণা

কেন যে করে তবু মন্ত্রনা

যাবে সে যাবে চলে

দু’পায়ে সবই দোলে

পিছু কি দেবে না সান্ত্বনা।

থেকে থেকে দেখে দেখে

ফেলে ফেলে রেখে রেখে

মায়ামৃগ পিছু ডেকে যায়,

ডেকে যায়, ডেকে যায়।।

আমারে করে গেল বঞ্চনা

শ্রবণে দিল কত গঞ্জনা

সে গেল হেসে হেসে

আমি যে ভাবি বসে

আর তো দেবে না লাঞ্ছনা।

পলে পলে দিনে দিনে

ক্ষণে ক্ষণে তিলে তিলে

সারাবেলা তারে দিন যায়,

দিন যায়, দিন যায়।।