যদি আমাকে জানতে সাধ হয়

বাংলার মুখ তুমি দেখে নিও

যদি আমাকে বুঝতে মন চায়

এ মাটির শ্যামলিমায় এসো প্রিয়।।

এখানে বৃষ্টি ঝরে রিমঝিম শ্রাবণের সেতারে

কুমারী নদীর বুক কেঁপে ওঠে প্রণয়ের জোয়ারে।

যদি কখনও দেখতে সাধ হয়।

আমার মনের চঞ্চলতা

তবে বরষার কোন নদী দেখে নিও।।

শাপলা ফোঁটে যখন ঝিলের জলে

পাখিরা কুজন করে বনতলে।

মনে করো সে আমার হাসি সে আমার গান

এখানে ঝর্না যেন যেতে চায় সুদূরে হারিয়ে

পাহাড়ি সবুজ মায়া ডাক দেয় দু’টি হাত বাড়িয়ে।

যদি কখনও পড়তে সাধ হয়।

আমার হারাবার ঠিকানা

তবে নিজের হৃদয় তুমি দেখে নিও।।