আছেন আমার মোক্তার

আছেন আমার ব্যারিস্টার।।

শেষ বিচারের হাইকোর্টেতে

তিনিই আমায় করবেন পার

আমি পাপী তিনি জামিনদার।।

মনের ঘরে তালা দিয়া

চাবি লইয়া আছেন সাঁই

আমি অধম সাধ্য কি তার

হুকুম ছাড়া বাইরে যাই ।।

মনরে………ওহো মনরে……।।

দুই কান্দে দুই মুহূরি

লিখতে আছেন ডাইরি।।

দলিল দেইখা রায় দিবেন

টাকা পয়সার নাই কারবার

সময় থাকতে মনা হুশিয়ার

আমি পাপী তিনি জামিনদার

সেদিনের সেই ইস্টিশনে

থাকবে নানান প্যাসেন্জার

দ্রুতযানে পাড় হবে সে

টিকিট কাটা আছে যার।।

মনরে………ওহো মনরে……।।

পারাপারের থাকলে তাড়া

সঙ্গে নিও গাড়ি ভাড়া।।

জবাবদিহি করতে হবে

ধরলে টিকিট কালেক্টার

সময় থাকতে মনা হুশিয়ার

আমি পাপি তিনি জামিনদার