লোকে বলে রাগ নাকি

অনুরাগের আয়না।

যা বলে বলুক লোকে

সন্দেহ ভরা চোখে।

আমি তো কারো পানে চাই না

না চাই না, না চাই না

আমি তো কারো পানে চাই না

কি আর হবে অঙ্গে ধরে

নকল রূপের বায়না

ও রূপ দেখে চোখ ভোলে গো

মন ভোলানো যায় না।

লোকে বলে চমক দিলেই

খাটি সোনা হয় না।

যা বলে বলুক লোকে

সে কথা এনে মুখে

আমি তো মন্দ হতে চাই না

না চাই না

আমি তো মন্দ হতে চাই না

আমি তো কারো পানে চাই না

মনের মাঝে ডুব না দিলে

মানিক রতন পায় না

নয়ন মুদে না তাকালে

আসল চেনা যায় না।

লোকে বলে গরব না কি

চিরদিন রয় না।

কত কথা বলে লোকে

তারা যে সব নিন্দুকে

আমি তো বলতে কিছু চাই না

না চাই না, না চাই না

আমি তো বলতে কিছু চাই না

আমি তো কারো পানে চাই না।।