জয় বাংলা বাংলার জয়

জয় বাংলা বাংলার জয়।।

হবে হবে হবে, হবে নিশ্চয়

কোটি প্রাণ এক সাথে জেগেছে অন্ধরাতে

নতুন সূর্য ওঠার এই তো সময়।।

জয় বাংলা বাংলার জয়

জয় বাংলা বাংলার জয়।।

বাংলার প্রতি ঘর ভরে দিতে চাই মোরা অন্নে।।

আমাদের রক্ত টগবগ দুলছে মুক্তির দীপ্ত তারুণ্যে।।

নেই ― ভয়

জয় হউক রক্তের প্রচ্ছদ পট।

তবু করি না করি না করি না ভয়।

জয় বাংলা বাংলার জয়

জয় বাংলা বাংলার জয়।।

অশোকের ছায় যেন রাখালের বাঁশরী হয়ে গেছে একেবারে স্তব্ধ।।

চারিদিকে শুনি আজ নিদারুণ হাহাকার আর ঐ কান্নার শব্দ।।

শাসনের নামে চলে শোষণের সুকঠিন যন্ত্র।।

বজ্রের হুঙ্কারে শৃঙ্খল ভাঙতে সংগ্রামী জনতা অতন্দ্র।

আর ― নয়।

তিলেতিলে বাংগালীর এই পরাজয়।।

আর করি না করি না করি না ভয়।

জয় বাংলা বাংলার জয়।।

ক্ষুধা আর বেকারের মিছিলটা যেন ঐ দিন দিন শুধু বেড়ে যাচ্ছে

রোদে পুড়ে জলে ভিজে অসহায় হয়ে আজ ফুটপাতে তারা তাই কাঁদছে ।।

বার বার ঘুঘু এসে খেয়ে যেতে দেবো নাতো আর ধান,

বাংলার দুশমন তোষামদি চাটুকার সাবধান, সাবধান, সাবধান ।।

এই দি—ন ।

সৃষ্টির উল্লাসে হবে রংগীন ।।

আর মানি না মানি না কোন সংশয়

জয় বাংলা বাংলার জয়।।

হবে হবে হবে, হবে নিশ্চয়

কোটি প্রাণ এক সাথে জেগেছে অন্ধরাতে

নতুন সূর্য ওঠার এই তো সময়।।

জয় বাংলা বাংলার জয়

জয় বাংলা বাংলার জয়।।