এক সাগর রক্তের বিনিময়ে

বাংলার স্বাধীনতা আনলে যারা

আমরা তোমাদের ভুলব না।

দুঃসহ বেদনার এ কণ্টক পথ বেয়ে।

শোষণের নাগপাশ ছিঁড়লে যারা

আমরা তোমাদের ভুলব না।।

যুগের নিষ্ঠুর বন্ধন হতে

মুক্তির এ বারতা আনলে যারা

আমরা তোমাদের ভুলব না।

কৃষাণ-কৃষাণীর গানে গানে

পদ্মা-মেঘনার কলতানে

বাউলের একতারাতে

আনন্দ ঝংকারে

তোমাদের নাম ঝংকৃত হবে।

নতুন স্বদেশ গড়ার পথে

তোমরা চিরদিন দিশারী রবে।

আমরা তোমাদের ভুলব না।।