তোমাদের আসরে আজ এই তো প্রথম গাইতে আসা

বিনিময়ে চাই তোমাদের প্রশংসা আর ভালবাসা

একদিন তানপুরাটার যে তারগুলো নীরব ছিল

কে যেন আজ তারগুলোকে নতুন সুরে জাগিয়ে দিল

প্রাণে যে সুর লাগিয়ে দিল, প্রাণে যে সুর লাগিয়ে দিল

গানই আমার জীবন ওগো, গানই আমার কাঁদা-হাসা

তোমাদের আসরে আজ এই তো প্রথম গাইতে আসা

তোমাদের এ গান শুনে একটু যদি ভাল লাগে

তবে হব ধন্য আমি তোমাদের প্রশংসারই চেয়ে

ওগো কিছুই তো আর নয়কো দামী

এ হৃদয় ভালবাসার গানেরই এক স্বরলিপি—

জীবনেরই বাঁশীতে যে এ গান আমি বাজিয়ে যাবো

সুরে যে মন সাজিয়ে যাবো

এ গান আমার ফুলের কানে, ভ্রমরেরই প্রাণের ভাষা

তোমাদের আসরে আজ এই তো প্রথম গাইতে আসা

বিনিময় চাই তোমাদের প্রশংসা আর ভালবাসা

তোমাদের আসরে আজ এই তো প্রথম গাইতে আসা