আজ দুজনার দুটি পথ

ওগো দুটি দিকে গেছে বেঁকে।

তোমার ও পথ আলোয় ভরানো জানি

আমার এ পথ আঁধারে আছে যে ঢেকে।।

সেই শপথের মালা খুলে

আমারে গেছো যে ভুলে।

তোমারেই তবু দেখি বারে বারে

আজ শুধু দূরে থেকে

আমার এ পথ আঁধারে আছে যে ঢেকে।।

আমার এ কূল ছাড়ি

তব বিস্মরণের খেয়া ভরা পালে

অকূলে দিয়েছি পাড়ি।

আজ যত বার দ্বীপ জ্বালি

আলো নয় পাই কালি।

এ বেদনা তবু সহি হাসিমুখে

নিজেকে লুকায়ে রেখে

আমার এ পথ আঁধারে আছে যে ঢেকে।।