নিশি রাত বাঁকা চাঁদ আকাশে

চুপি চুপি বাঁশি বাজে বাতাস্‌ বাতাসে

নিশি রাত – বাঁকা চাঁদ আকাশে

চুপি চুপি বাঁশি বাজে বাতাসে, বাতাসে।।

ভাংগা ঘরে দুদিনেরই খেলাঘর

হোক ভাংগা, তবু এলো জোসনা।

ফুলে ফুলে ছেয়ে গেল বালুচর

স্বপ্ন বাসর গড়ি রচনা।

এ জীবনে যতটুকু চেয়েছি

মন বলে তার বেশি পেয়েছি, পেয়েছি।।

জীবনেরও পথে পথে চলিতে

যত আশা দিয়ে ছিল ফুরায়ে।

গজমতির হার যেন ঝুলিতে

ভিখারীনি পেল আজ কুড়ায়ে।

এ জীবনে যতটুকো চেয়েছি

মন বলে তার বেশি পেয়েছি, পেয়েছি।।