পথের ক্লান্তি ভুলে স্নেহ ভরা কোলে তব

মাগো, বলো কবে শীতল হবো

কত দূর আর কত দূর …

বল মা?

আঁধারের ভ্রুকুটিতে ভয় নাই,

মাগো তোমার চরণে জানি পাবো ঠাঁই ।।

যদি এ পথ চলিতে কাঁটা বেঁধে পায়

হাসিমুখে সে বেদনা সবো

কত দূর আর কত দূর …

বল মা……

চিরদিনই মাগো তব করুণায়

ঘর ছাড়া প্রেম দিশা খুঁজে পায় ।।

ঐ আকাশে যদি মা কভু ওঠে ঝড়

সে আঘাত বুক পেতে লবো

কত দূর আর কত দূর …

বল মা……

যতই দুঃখ তুমি দেবে দাও

তবু জানি কোলে শেষে তুমি টেনে নাও,

মাগো তুমি ছাড়া এ আঁধারে গতি নাই

তোমায় কেমনে ভুলে রবো

কত দূর আর কত দূর …

বল মা……

পথের ক্লান্তি ভুলে স্নেহ ভরা কোলে তব

মাগো, বলো কবে শীতল হবো

কত দূর আর কত দূর …

বল মা?