এই সুন্দর স্বর্ণালী সন্ধ্যায়

একি বন্ধনে জড়ালে গো বন্ধু।।

কোন রক্তিম পলাশের স্বপ্ন

মোর অন্তরে ছড়ালে গো বন্ধু।।

আমলকি পেয়ালের কুঞ্জে,

কিছু মৌমাছি এখনো যে গুঞ্জে

জানি কোন সুরে

মোরে ভরালে গো বন্ধু।।

বাতাসের কথা সে তো কথা নয়

রূপ কথা ঝরে তার বাঁশিতে

আমাদেরও মুখে কোন কথা নেই

যেন দুটি আঁখি ভরে

রাখে হাসিতে।।

কিছু পরে দূরে তারা জ্বলবে

হয়তো তখন তুমি বলবে।

কোন মালা গেঁথে গলে

পরালে গো বন্ধু।।