ও নদীরে,

একটি কথা শুধাই শুধু তোমারে

বলো কোথায় তোমার দেশ

তোমার নেই কি চলার শেষ

ও নদীরে…

তোমার কোনো বাঁধন নাই তুমি ঘর ছাড়া কি তাই ।।

এই আছো ভাটায় আবার এই তো দেখি জোয়ারে

বলো কোথায় তোমার দেশ

তোমার নেই কি চলার শেষ

ও নদীরে…

এ কূল ভেঙে ও কূল তুমি গড়ো

যার একূল ওকূল দুকূল গেল তার লাগি কি করো?

আমায় ভাবছো মিছেই পর, তোমার নেই কি অবসর

সুখ দুঃখের কথা কিছু কইলে না হয় আমারে …

বলো কোথায় তোমার দেশ

তোমার নেই কি চলার শেষ

ও নদীরে…