এ পথ যদি না শেষ হয়

তবে কেমন হতো তুমি বলোতো

যদি পৃথিবীটা স্বপ্নের দেশ হয়

তবে কেমন হতো তুমি বলোতো ।।

কোন রাখালের ওই ঘর ছাড়া বাঁশীতে,

সবুজের ওই দোল দোল হাসিতে ।।

মন আমার মিশে গেলে বেশ হয়

যদি পৃথিবীটা স্বপ্নের দেশ হয় ।।

তবে কেমন হতো তুমি বলোতো

নীল আকাশের ওই দূর সীমা ছাড়িয়ে,

এই গান যেন যায় আজ হারিয়ে

প্রাণে যদি এ গানের রেশ হয়,

পৃথিবীটা যদি স্বপ্নের দেশ হয় ।।

তবে কেমন হতো তুমি বলোতো

এ পথ যদি না শেষ হয়

তবে কেমন হতো তুমি বলোতো