যে বাঁশি ভেঙে গেছে তারে কেন গাইতে বল?

কেন আর মিছেই তারে সুরের খেয়া বাইতে বল?

আজ সোনার খাঁচায় বন্দী পাখির কন্ঠে যে সেই সুর,

আজ যেন সেই বনের ছায়া সে তো অনেক দূর,

তারে হারিয়ে যাওয়া ফাগুনেরে ফিরে কেন চাইতে বল ?

একদা সুরে সুরে দিত যে হৃদয় ভরে

দেখ তার গানের বীণা ধূলায় পড়ে।

আজ সব হারানোর নীরব ব্যথায় কাঁদে গো যার প্রাণ,

বলো ওগো কেমন করে গাইবে সে তার গান,

মিছে ফাগুন বেলার হাসিতে তার সুরের ভুবন ছাইতে বল।