একদিন তোর হইবো রে মরণ, রে হাসন রাজা।

একদিন তোর হইবো রে মরণ।

মায়া জালে বেরিয়া মরন না হইলো স্বরণ ,রে হাসন রাজা।

একদিন তোর হইবো রে মরণ।।

যখন আসিয়া যমের দূত হাতে দিবে দড়ি হায়রে হাতে দিবে দড়ি।

টানিয়া টানিয়া লইয়া ,যাবে যমের পুরি রে হাসন রাজা।

একদিন তোর হইবো রে মরণ।।

কোথায় গিয়া রইব তোমার সুন্দর সুন্দর স্ত্রী হায়রে সুন্দর সুন্দর স্ত্রী

কোথায় রইব রামপাশা আর সাধের লক্ষনশিরী রে হাসন রাজা।

একদিন তোর হইবো রে মরণ।।

আর যাইবায় নিরে হাছন রাজা রাজগঞ্জ দিয়া হায়রে রাজগঞ্জ দিয়া

আর করবায় নিরে হাছন রাজা দেশে দেশে বিয়া রে হাসন রাজা।

একদিন তোর হইবো রে মরণ।।

করবায় নিরে হাছন রাজা রামপাশায় জমিদারী হায়রে রামপাশায় জমিদারী

আর করবায় নিরে কাপনা নদীর পারে ঘুরাঘুরি রে হাসন রাজা।

একদিন তোর হইবো রে মরণ।।

ছাড় ছাড় হাছন রাজা, এ ভবের আশা হায়রে এ ভবের আশা

প্রাণবন্ধের চরণতলে, কর গিয়া বাসা রে হাসন রাজা।

একদিন তোর হইবো রে মরণ।।

গুরুর উপদেশ শুনিয়া হাছন রাজায় কয় হায়রে হাছন রাজায় কয়

সব তেয়াগিলাম আমি, দেও পদাশ্রয় রে হাসন রাজা।

একদিন তোর হইবো রে মরণ।।